CELEX: E2020P0002
Language: mt
Date: 2020-04-03 00:00:00
Title: Talba għal Opinjoni Konsultattiva tal-Qorti tal-EFTA min-naħa ta’ Borgarting Lagmannsrett tat-3 ta’ April 2020 fil-kawża ta’ Il-Gvern tan-Norveġja vs L (Il-Kawża E-2/20) 2020/C 234/03

16.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/3
            
         
      Talba għal Opinjoni Konsultattiva tal-Qorti tal-EFTA min-naħa ta’ Borgarting Lagmannsrett tat-3 ta’ April 2020 fil-kawża ta’ Il-Gvern tan-Norveġja vs L
      (Il-Kawża E-2/20)
      (2020/C 234/03)
      Saret talba lill-Qorti tal-EFTA bid-data tat-3 ta’ April 2020 min-naħa ta’ Borgarting Lagmannsrett (il-Qorti tal-Appell ta’ Borgarting) li ġiet riċevuta fir-Reġistru tal-Qorti fit-3 ta’ April 2020, għal Opinjoni Konsultattiva fil-kawża tal-Gvern tan-Norveġja vs L dwar il-mistoqsijiet li ġejjin:
      
                  1.
               
               
                  Il-premessa 27 tal-preambolu tad-Direttiva 2004/38/KE għandha tiġi interpretata bħala li tfisser li t-tkeċċija ta’ persuna b’nazzjonalità tal-UE/taż-ŻEE flimkien ma’ ordni ta’ tkeċċija permanenti tmur kontra d-Direttiva 2004/38/KE, anki jekk il-persuna inkwistjoni jkollha l-possibbiltà skont l-Artikolu 32(1) li tagħmel rikors biex l-ordni ta’ tkeċċija titneħħa?
               
            
                  2.
               
               
                  Kif għandu jinftiehem il-kliem “tibdil materjali” fl-Artikolu 32(1) meta t-tkeċċija tkun ibbażata fuq karatteristiċi personali tal-persuna b’nazzjonalità tal-UE/taż-ŻEE?
               
            
                  3.
               
               
                  Jekk wieħed jassumi li l-karatteristiċi personali tal-persuna b’nazzjonalità tal-UE/taż-ŻEE li jiġġustifikaw it-tkeċċija mhumiex se jinbidlu, it-tkeċċija flimkien mal-projbizzjoni fuq id-dħul permanenti, f’każijiet bħal dawn, imorru kontra d-Direttiva 2004/38/KE?
               
            
                  4.
               
               
                  B’rabta mat-tkeċċija ta’ persuna b’nazzjonalità tal-UE/taż-ŻEE flimkien ma’ projbizzjoni fuq id-dħul permanenti meta l-persuna inkwistjoni jkollha familja u tfal fil-pajjiż li minnu tkun qiegħda titkeċċa, kif għandu jinftiehem ir-rekwiżit fl-Artikolu 27(2), li skontu t-tkeċċija trid tkun miżura proporzjonata? F’każijiet bħal dawn, id-Direttiva tipprekludi t-tkeċċija flimkien ma’ projbizzjoni fuq id-dħul permanenti?
               
            
                  5.
               
               
                  Kemm għandu jingħata piż in-nuqqas ta’ twettiq ta’ reati kriminali waqt li wieħed ikun qed jiskonta sentenza u l-iżvilupp pożittiv wara li jiġi lliberat fuq probation fl-iddeterminar ta’ jekk hemmx “theddida ġenwina, attwali u serja biżżejjed” kif imsemmi fl-Artikolu 27(2)?